Diari Oficial de la Generalitat Valenciana


Sumari del DOGV 4454, del 06-03-2003 (2003/1702)

Informació pública de les bases de la convocatòria per a cobrir en propietat dues places de programador de l'Ajuntament d'Elx.
------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1702


Data del document
:   16-10-2002

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * professió de la informàtica
    * concurs administratiu

Informació pública de les bases de la convocatòria per a cobrir en propietat dues places de programador de l'Ajuntament d'Elx. [2003/Q1702]
  
En compliment de l'Acord adoptat per la Comissió Municipal de Govern, de data 4 d'octubre de 2002, es publica la convocatòria de l'oposició lliure per a cobrir amb personal funcionari de carrera dues places de programador, segons les bases següents:
  
Primera. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició lliure, de dues places de programador, pertanyents a l'oferta pública d'ocupació de l'any 2002. Aquestes places estan enquadrades en l'escala d'administració especial, subescala A) tècnics, classe b) tècnics mitjans, dotades amb el sou corresponent al grup B, dues pagues extraordinàries, triennis i altres emoluments que pertoquen d'acord amb la legislació vigent i els acords municipals.
  
1.1 Publicitat de la convocatòria.
  
La convocatòria s'anunciarà en el Butlletí Oficial de la Província d'Alacant i en el Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte en el Boletín Oficial del Estado.
  
Segona. Condicions dels aspirants
  
Per a prendre part en l'oposició caldrà:
  
2.1.1 En funció de la nacionalitat podran participar en les proves:
  
a) Els espanyols.
  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a càrrec seu.
  
Aquest darrer benefici serà igualment d'aplicació a familiars de nacionals d'altres estats, quan així estiga previst als tractats internacionals fets per la Comunitat Europea i ratificats per Espanya.
  
2.1.2 Tenir complits els 18 anys.
  
2.1.3 Tenir la diplomatura o enginyeria tècnica en Informàtica, o llicenciat en Informàtica o enginyer superior en Informàtica, o complir les condicions requerides per tal d'obtenir-lo en la data en què acabe el termini de presentació d'instàncies.
  
2.1.4 Tenir la capacitat física i psíquica suficient per al normal exercici de la funció.
  
2.1.5 No trobar-se inhabilitat penalment per a l'exercici de funcions públiques.
  
Els aspirants estrangers, no haver estat objecte de cap sanció disciplinària o condemna penal que impedisca, a l'estat d'on són, l'accés a la funció pública.
  
2.1.6 No haver estat separat, mitjançant expedient disciplinari, del servici de cap de les administracions públiques.
  
2.2 Estrangers. Acreditació de la nacionalitat i relació de parentiu.
  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b, paràgraf segon, el vincle de parentiu i, si escau, el fet de viure a expenses o estar a càrrec del nacional d'un estat membre de la Unió Europea amb el qual es tinga aquest vincle.
  
2.3 Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
Tercera. Instàncies
  
3.1 Presentació d'instàncies.
  
Les instàncies en què hom sol·licita prendre part en l'oposició s'hauran d'adreçar al president de la corporació. Caldrà presentar-les al Registre General d'aquesta, durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies es podran presentar també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente, o el segell de certificació postal de qualsevol oficina de Correus.
  
3.2 Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-hi el resguard d'haver ingressat a les arques municipals la quantitat de 14,05 euros, en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció», de la Caja de Ahorros del Mediterráneo, situada a la plaça de Baix, número 11, de què és titular l'Ajuntament d'Elx i que té el codi d'identificació següent: 2090 0006 14 5186541508. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa.
  
Per obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els 10 dies següents a la finalització del termini d'admissió de sol·licitud, mitjançant instància a què acompanyarà llavors l'esmentada certificació.
  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Quarta. Admissió d'aspirants
  
4.1 Relació d'aspirants.
  
Finalitzat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant i al tauler d'edictes de la Secció de Personal. Es concedirà un termini de 10 dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.
  
4.2 Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de document nacional d'identitat.
  
Cinquena. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1 Composició:
  
President:
  
- El de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Un tècnic de l'Àrea d'Organització, Recursos Humans i Qualitat.
  
- Un representant del Servei de Recursos Humans.
  
- El cap del Servei de Procés de Dades.
  
- Un tècnic especialista en Informàtica.
  
- Un funcionari de carrera, a proposta de la representació sindical.
  
Secretari:
  
- El de la corporació o funcionari en qui delegue.
  
5.2 Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3 Designació i publicitat.
  
La designació dels membres del tribunal i dels seus assessors es farà pública en el Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys un mes ans del començament de la realització de les proves.
  
5.4 Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics.
  
Quan la naturalesa de les proves així ho requerisca, podran designar-se assessors especialistes, que col·laboraran amb el tribunal exercint llur respectiva especialitat tècnica.
  
5.6 Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen fet treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de l'esmentada llei.
  
5.7 De l'absència del president.
  
Si un cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8 Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Sisena. Començament i desenvolupament de les proves
  
6.1 Actuació dels aspirants.
  
L'orde d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comence per la lletra «G».
  
L'aspirant acudirà a les proves proveït del document nacional d'identitat perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de realització quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començament d'aquest, si es tracta del mateix exercici, o de quaranta-huit hores si es tracta d'un nou exercici.
  
Entre la finalització d'un exercici i el començament del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
Setena. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 150 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II).
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, Grup II part ?Matèria Específica?. S'exclou la part de ?Cultura Organitzativa?.
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.4. Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que açò siga possible, caldrà garantir l'anonimat dels aspirants.
  
Huitena. Qualificació de les proves selectives.
  
8.1. Qualificació.
  
Els membres del Tribunal qualificaran els exercicis de l'oposició amb puntuació de 0 a 10 punts els tres exercicis primers. Seran eliminats els aspirants que no assolesquen un mínim de 5 punts en cadascun d'ells. El quart exercici és obligatori, no eliminatori, i qualificable de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes ?la major i la menor- de les concedides o, si s'escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes del Servei de Recursos Humans el mateix dia en què siguen acordades.
  
8.3. Qualificació definitiva.
  
L'orde de qualificació definitiva serà el resultant de la suma total de punts obtinguts en les proves dutes a terme.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'orde en què hagen estat realitzats. Si persistís l'empat, es dirimirà atenent els cognoms dels aspirants afectats, per aplicació de l'orde alfabètic, que s'inciarà per la lletra « G », determinada en el sorteig efectuat quan pertocava (BOP 07/02/2002).
  
Novena. Relació d'aprovats, presentació de documents i nomenament.
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per orde de puntuació. Aquests no podran ultrapassar el nombre de places convocades. El Tribunal elevarà l'esmentada relació a la Presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per orde de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
Els aspirants estrangers aportaran documentació acreditativa de l'edat i identitat que tenen, en fotocòpia acompanyada de l'original per a la seua compulsa.
  
9.2.2. Còpia autenticada (o fotocòpia que caldrà presentar acompanyada de l'original per a la seua compulsa) del títol de diplomat o enginyer tècnic en informàtica. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.4. Certificat de no trobar-se inhabilitat penalment per a l'exercici de funcions públiques.
  
Els estrangers, document acreditatiu de no haver estat objecte de cap sanció disciplinària o condemna penal que impedesca, a l'Estat d'on són, l'accés a la funció pública.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Minusvàlids.
  
9.3.1. Els aspirants amb minusvalideses, ultra presentar la documentació relacionada al punt 9.2, acreditaran els requisits de trobar-se afectats per discapacitat de grau igual o superior al 33%, compatible amb les funcions pròpies de la plaça, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.4. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del Ministeri, Corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.5. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reuniren els requisits exigibles o incorregueren en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.
  
9.6. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.7. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
Desena. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon orde de l'oposició en tot allò no previst en aquestes bases.
  
Onzena. Facultat de l'alcaldia
  
El senyor alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Dotzena. Impugnació de la convocatòria.
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal, a partir de llur publicació, els aspirants podran presentar:
  
- Durant el termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
- Durant el termini d'un mes, recurs d'alçada, que serà resolt pel president de la Corporació.
  
Tretzena. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
PROGRAMA DE TEMES DE L'OPOSICIÓ LLIURE PER A COBRIR EN PROPIETAT DUES PLACES DE PROGRAMADOR
  
GRUP I. MATÈRIES COMUNES
  
Tema 1. L'Estat. Concepte. Elements. Formes d'estat. La divisió de poders. Relacions entre els poders de l'Estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. L'organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la Llei i al Dret. Fonts del Dret Públic. La Llei: les seues classes.
  
Tema 5. L'acte administratiu. Concepte. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils. Còmput de terminis, Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10- La responsabilitat de l'administració Pública.
  
Tema 11. El municipi. L'organització municipal. Competències.
  
Tema 12. Les Hisendes locals: classificació dels ingressos. Les ordenances fiscals.
  
GRUP II. MATÈRIES ESPECÍFIQUES
  
Tema 1. Llei orgànica 15/1999, de 13 de desembre, de protecció de dades de caràcter personal.
  
Tema 2. RD 994/1999, d'11 de juny, que aprovar el reglament de mesures de seguretat de fitxers automatitzats.
  
Tema 3. Història de la informàtica.
  
Tema 4. Estructura dels ordinadors (hardware).
  
Tema 5. Llenguatges de programació.
  
Tema 6. Informàtica bàsica: algoritmes. Relació amb els llenguatges i programes. Altoritmes i màquines. Algoritmes i màquines de Turing. Computabilitat i complexitat. Programació estructurada. Definició formal de programa. Diagrames de flux, organigrames i ordinogrames. Interès i aplicabilitat de la programació estructurada. Mètode general de disseny de programes estructurats.
  
Tema 7. Fitxers de base de dades: tipus, estructura i descripció. Protecció i supervisió. Definició mitjançant DDS; definició dels fitxers i dels seus membres.
  
Tema 8. Creació de fitxers físics de bases de dades i dels fitxers lògics de bases de dades: definició dels atributs: grandària, assignació de disc, llargària dels registres, gestió dels registres esborrats. Fitxers lògics: formats, recuperació i addició de registres, membres lògics, camps derivats, definició de seqüència, selecció i omissió, Fitxers d'unió.
  
Tema 9. Organització de les vies d'accés a les bases de dades: Seqüència d'arribada, seqüència de claus, seqüències d'intercalació alternatives, gestió de claus úniques i duplicades.
  
Tema 10. Gestió de la seguretat de les bases de dades:
  
Gestió d'autoritzacions sobre fitxers i dades, autoritzacions públiques, control de les operacions d'entrada i eixida, restriccions sobre camps específics, protecció mitjançant fitxers lògics.
  
Tema 11. Procés de fitxers de bases de dades: consideracions en temps d'execució: opcions de procés, recuperació i integritat de les dades, bloqueig de dades compartides, compartiment en el mateix treball o grup d'activació, procés purament seqüencial, repercussió sobre el rendiment de la paginació dels pools de memòria.
  
Tema 12. Obertura dels fitxers de base de dades:
  
El manament OPNDBF; el manament OPNQRYF; la funció \*CT; selecció de registres sense fer servir DDS; utilització de formats alternatius; unió dinàmica sense fer servir DDS; definició de camps derivats; agrupació de registres i resum de camps; maneig de data i hora; procés de data i hora; consideracions sobre rendiment.
  
Tema 13. Definició en els programes d'alt nivell de les operacions amb fitxers de base de dades: fixació de la posició del punter d'accés; lectura i modificació en les diferents seqüències d'accés; supressió de registres, reorganització dels membres físics; tancament dels fitxers; supervisió dels errors de maneig de fitxers en els programes.
  
Tema 14. Gestió dels fitxers de base de dades:
  
Operacions bàsiques (còpia i trasllat); gestió dels membres, operacions comunes, operacions específiques dels físics; utilització dels atributs i de la informació referencial.
  
Tema 15. TCP/IP: protocols bàsics i protocols de comunicació entre xarxes; el model arquitectònic; Interfaces de xarxa: LAN i IEEE802.x, FDDI, SLIP, PPP, RDSI, X25, Frame-Relay, El protocol d'Internet: direccionament IP, subxarxes IP, encaminament IP, mètodes d'entrega; intranets, adreces privades, CIDR, el datagrama IP; els protocols ICMP, IGMP, ARP, RARP, BOOTP, DHCP.
  
Tema 16. TCP/IP: protocols d'encaminament IP: tipus i algoritmes; RIP, RIP-2 i RIPng per a Ipv6; OSPF; EIGRP; EGP; BGP.
  
Tema 17. TCP/IP: protocols de la capa de transport i multidifusió IP: Ports i sòcols; UDP; TCP; direccionament en multidifusió; IGMP; arbre i algoritmes d'entrea, DAMPRA; MOSPF; PIM, Interconnexió de dominis de multidifusió; el MBONE.
  
Tema 18. TCP/IP: estructura d'aplicacions, interfaces de programació, protocols de directori i denominació: característiques de les aplicacions; APIs; DNS; DDNS; NIS; LDAP.
  
Tema 19. TCP/IP: execució remota, informàtica distribuïda i protocols de transferència de fitxers: TELNET, REXEC i RSH, DCE; DFS; FTP, TFTP, NFS; WebNFs: AFS
  
Tema 20. TCP/IP: aplicacions de correu electrònic. SMTP, MIME, POP, IMAP4
  
Tema 21. TCP/IP: la Xarxa Mundial Multimedis. Protocols multimedis: navegadors, servidors, HTTTP; contingut estàtic i dinàmic; desenvolupament de continguts; protocols en temps real 8 RTP i RTPC); telefonia IP
  
Tema 22. TCP/IP: protocol d'aplicacions inalàmbriques: WAP, WML i WMLScript; l'arquitectura PUSH; la pila del producte WAP
  
Tema 23. TCP/IP: gestió de la xarxa i utilitats: SNMP i MIB, SNMPv2, MIB per a SNMPv2; nou model administratiu; SNMPv3; impressió remota (LPR i LPD); el sistema X Window; Finger Protocol; Netstat
  
Tema 24. TCP/IP. la versió 6 del protocol d'Internet: el Ipv6; format de l'encapçalament i estructura dels paquest, ICMPv6; DNS; DHPC; suport de mobilitat; transició d'IPv4 aIPv6.
  
Tema 25. TCP/IP: MPLS.IP mòbil: conceptes de MPLS; components de la xarxa MPLS; protocols de distribució d'etiquetes; fusió de seqüències binàries; la commutació lambda multiprotocol; l'IP mòbil
  
Tema 26. TCP/IP: seguretat: riscs i solucions; tècniques criptogràfiques; tallafocs; traducció d'adreces de xarxa; l'arquitectura de seguretat IP; SOCKS, SSH, SSL, TLS, S-MIME, VPN; el sistema d'autenticació i certificació Kerberos; protocols d'autenticació d'accés remot; L2TP, SET
  
Tema 27. TCP/IP. disponibilitat, escalabilitat, equilibrat de la càrrega: conceptes; el despatxador de la xarxa; el Local director de Cisco; el Sysplex Ditributor d'IBM; el MNLB de Cisco; el VRRP; la DNS cíclica; altres solucions a l'equilibrat de la càrrega; implementació en la plataforma AS/400
  
Tema 28. OS/400: impressió: seqüència del procés d'impressió; fitxers d'impressora: paràmetres principals CL; La funció de spooling, elements, cues d'eixida, transcriptors de spool; utilització d'impressores per a impressió directa i en spool; gestió dels fitxers de spoo; el servidor d'impressió de xarxa.
  
Tema 29. OS/400: Funcions avançades d'impressió:
  
Concepte; dades en línia; impressió AFPDS, PFS; funció de pas a través IPDS, transformació d'IPDS en PDF; compartició de sessions d'impressió i diàlegs IPDS. ALTRES FUNCIONS D'IMPRESSIÓ: Utilització d'impressores ASCII en TCP/IP; utilització de la funció de transformació de la impressió del servidor; utilització de la funció de transformació de la impressió d'imatges.
  
Tema 30. OS/400: El protocol d'impressió d'Internet: concepte; configuració i solució de problemes.
  
Tema 31. OS/400: programació de pantalles: definició del fitxer de pantalla; definició exterior i interior de les dades; definició dels formats de pantalla, dels seus camps i de les tecles de funció; maneig d'indicadors; control del cursos; atributs dels camps d'entrada; assignació de recursos del sistema; adquisició de pantalles per a operacions d'entrada/eixida; escriptura de dades en pantalla; encobriment i esborrament de formats de registre; començament en línia variable; esborrament de línies; alteració dels atributs o del contingut d'un camp; esborrament de camps; retenció de formats o camps en pantalla; escriptura diferida; assignació de valors per defecte; modalitat de visualització dels registres; posicionament del cursor.
  
Tema 32. OS/400: programació de pantalles i subfitxers:
  
PROGRAMACIÓ DE PANTALLES: operacions de lectura de la pantalla; comprovació de validesa; operació simultània d'entrada i d'eixida; emmagatzemament i recuperació d'informació anterior; compartició de fitxers de pantalla en un mateix treball. SUBFITXERS: utilitat; descripció en DDS; utilització de subfitxers en programes; operacions d'entrada i d'eixida; control d'aspecte; la grandària de la pàgina i la seua relació amb el del subfitxer; comprovació de validesa de les dades del subfitxer; visualització de missatges d'error; posicionament del cursor.
  
Tema 33. RPG/400: Creació de programes i fitxers en general:
  
CREACIO DE PROGRAMES: compilació de programes; missatges d'error, proves i depuració, punts de control, traçat, DEBUG i DUMP; maneig d'excepcions i errors. FITXERS EN GENERAL: dependència dels dispositius, tipus de descripció; comprovació de nivell; bloqueigs; compartició de vies d'accés; ignorar formats de registre; especificacions d'exidida; fitxers d'impressora, opció de control d'impressora; desbordament, indicadors, recerca.
  
Tema 34. RPG/400: Fitxers en disc i fitxers en pantalla: claus i arguments de recerca; mètodes de procés: a aleatòriament per número de registre, aleatòriament per clau, seqüencial per número de registre; seqüencial per claus i seqüencial entre límits. Procés de fitxers descrit externament; indicadors de tecles de funció; tecles de mandat; operacions de lectura i escriptura; subfitxers.
  
Tema 35. RPG/400: FORMATS DELS CAMPS, ESTRUCTURES DE DADES I CONSTANTS AMB NOM: Formats dels camps en els fitxers: decimal empaquetat, decimal amb zona, binari, tractament del signe; estructures de dades; format dels subcamps en la memòria, especificació de les estructures de dades i dels subcamps; estructura de dades d'aparicions múltiples; estructures de dades d'àrea de dades; estructures de dades d'informació de fitxers; estructura de dades d'estat del programa; definició de les constants amb nom; operacions CLEAR i RESET; inicialització d'estructures de dades. COMUNICACIÓ AMB ALTRES OBJECTES: cridada a programes externs; CALL, PLIST, PARM i FREE; retorn de la cridada a un programa; definició i procés de les àrees de dades
  
Tema 36. Citrix MetaFrame XP®: concepte i instal·lació:
  
Conceptes: Conceptes de la informàtica basada en servidor amb MetaFrane XP; estructura lògica d'una xarxa MetaFrame XP: granges, zones i IMA; zones, magatzems de dades i col·lectors de dades; planificació de la consola MetaFrame; selecció d'aplicacions per a l'entorn de MetaFrame; organització de les granges i de les zones. INSTAL·LACIÓ: consideracions prèvies; creació o ampliació d'una granja; definició de les connexions de la xarxa; configuració de les lletres de les unitats i dels servicis web; desplegament del clinet ICA; instal·lacions desateses; configuració del servidor MetaFrame; configuració de granges i servidors; gestió de granges i zones; equilibrat de càrregues.
  
Tema 37. Reenginyeria i redisseny de processos.
  
Tema 38. Sistemes d'informació. Sistemes d'auda a la presa de decisió.
  
Tema 39. Motivació i treball en equip.
  
Tema 40. Planificació i programació. Característiques i elements d'un Pla/Programa/Projecge.
  
Tema 41. Els objectius. Definició. Classes. L'establiment d'objectius. Avaluació.
  
Tema 42. L'avaluació. Tipus. Tècniques. Contingut i procés.
  
Tema 43. Innovació i creativitat. Eficàcia, eficiència i productivitat.
  
CULTURA ORGANITZATIVA
  
Tema 44. Salut laboral I : Llei 31/1995, de 8 de novembre ; Llei de Prevenció de Riscs laborals. RD. 39/1997, de 17 de gener ; Reglament dels Serveis de Prevenció.
  
Tema 45. Salut laboral II. Condicions de seguretat de caràcter general. Riscs específics vinculats a les funcions administratives i prevenció d'aquests.
  
Tema 46. Cultura participativa.
  
Tema 47. La qualitat als servicis públics.
  
Tema 5. L'atenció al ciutadà.
  
ANNEX II
  
FUNCIONS ESSENCIALS DEL LLOC DE PROGRAMADOR
  
1. Dissenyar, implantar i gestionar aplicacions informàtiques, i proveïment del suport tècnic als diferents departament municipals.
  
2. Gestionar la seguretat i confidencialitat tant dels sistemes com de la informació i dades en general.
  
3. Gestionar el bon funcionament dels sistemes informàtics així com la instal·lació i configuració de nous dispositius en la xarxa municipal.
  
4. Realitzar estudis i propostes tant sobre la funcionalitat dels sistemes informàtics com en relació a nous desenvolupaments i implantació de noves tècniques informàtiques.
  
5. Desenvolupar funcions de formació i d'informació.
  
Elx, 16 d'octubre de 2002
  
L'ALCALDE,,
  
Diego Macià
  
EL SECRETARI GENERAL